తెలంగాణలో మహిళా తహసీల్దార్ దారుణహత్య WATCH LIVE TV
ఫాల్కనర్.. కోహ్లిని కవ్వించే ధైర్యముందా..?
భారత్, ఆస్ట్రేలియా మధ్య సిరీస్ అంటే.. గత రెండేళ్లుగా ఓ ఇద్దరు ప్రధాన క్రికెటర్ల మధ్య ఆసక్తికరమైన ఆధిపత్య
TNN | Updated:
Sep 11, 2017, 04:25PM IST
భారత్, ఆస్ట్రేలియా మధ్య సిరీస్ అంటే.. గత రెండేళ్లుగా ఓ ఇద్దరు ప్రధాన క్రికెటర్ల మధ్య ఆసక్తికరమైన ఆధిపత్య పోరు నడుస్తుండటం గమనించే ఉంటారు. ఫాస్ట్ బౌలర్ జేమ్స్ ఫాల్కనర్ బౌలింగ్&zwnj;&zwnj;కు వస్తే చాలు.. భారత కెప్టెన్ విరాట్ కోహ్లికి ఎక్కడలేని ఊపు వస్తుంది. వరుసగా బౌండరీలు మోత మోగిస్తాడు.. మరోవైపు ఫాల్కనర్ కూడా అంతే. కోహ్లిపైకి బౌన్సర్లు విసురుతూ గుర్రుగా చూడటం, పరుగు తీస్తుంటే అనవసర కామెంట్లు చేయడం అతనికి పరిపాటే. ఇలా కోహ్లిని కవ్వించిన ప్రతిసారి ఆస్ట్రేలియా జట్టు తీవ్రంగా నష్టపోతోందని ఆ దేశ మాజీ క్రికెటర్లు ఆందోళన చెందుతున్నారు. మూడేళ్ల క్రితం ఆ జట్టు మాజీ ఫాస్ట్ బౌలర్ మిచెల్ జాన్సన్ టెస్టుల్లో కోహ్లిని కవ్వించడంతో.. మన కెప్టెన్ వరుసగా నాలుగు శతకాలు బాదేశాడు.
గత ఏడాది వన్డేలో కోహ్లి&zwnj;ని రనౌట్ చేసే అవకాశాన్ని తత్తరపాటులో ఫాల్కనర్ చేజార్చుకున్నాడు. దీనిపై మైదానంలోనే స్పందించిన కోహ్లి &lsquo;ఏంటి గ్రౌండ్&zwnj;లో నిద్రపోతున్నావా..?&rsquo; అంటూ ఎద్దేవా చేశాడు. అనంతరం కొద్దిసేపటికే బౌలింగ్&zwnj;కి వచ్చిన ఫాల్కనర్.. పరుగు తీస్తున్న కోహ్లిని స్లెడ్జింగ్ చేయగా.. &lsquo;నీ బౌలింగ్&zwnj;లో ఇప్పటికే నేను ఉతికారేశాను. మర్చిపోయావా..? &rsquo; అంటూ భారీ స్కోరుతో దీటుగా బదులిచ్చాడు. తాజాగా సెప్టెంబరు 17 నుంచి భారత్, ఆస్ట్రేలియా మధ్య వన్డే సిరీస్ ఆరంభంకానున్న నేపథ్యంలో వీరిద్దరి మధ్య ఆధిపత్యపోరు ఎలా ఉంటుందో చూడాలి..!